b"\n_START_ARTICLE_\nWang ihsan Kelantan\n_START_PARAGRAPH_\nWang ihsan Kelantan merupakan hasil royalti minyak Kelantan yang diberikan kepada penduduk Kelantan. Oleh kerana Kelantan ditandbir oleh kerajaan PAS, maka wang ihsan disalurkan melalui Jabatan Pembangunan Persekutuan Kelantan. Pengarahnya ialah Mahktar Mustafa._NEWLINE_Peruntukan ini disalurkan melalui Jabatan Pembangunan Persekutuan (JPP) kerana ia adalah hak Kerajaan Persekutuan. Ia melibatkan kawasan bertindih. Jika istilah 'royalti' digunakan, ia terpaksa dibayar melalui kerajaan negeri._NEWLINE_Jumlah keseluruhan wang ihsan ialah RM25 juta. Keluarga yang berpendapatan kurang RM740 sebulan, anaknya layak menerima wang ihsan.\n_START_SECTION_\nMengapa wang ihsan\n_START_PARAGRAPH_\nKelantan seperti juga Terengganu tiada hak menuntut royalti kerana pada masa ini tiada pengeluaran petroleum dari perairan kedua-dua negeri itu yang ditakrif lebih tiga batu nautika (5.55 kilometer) dari tikas air surut atau pesisir. Perdana Menteri Malaysia, Datuk Seri Najib Tun Razak mengumumkan bahawa wang ihsan akan diberi dalam bentuk projek pembangunan dan pembasmian kemiskinan di Kelantan._NEWLINE_Petronas memaklumkan bahawa pada masa ini hanya terdapat sebuah medan petroleum yang mengeluarkan hasil di Kelantan, yang terletak di luar perairan negeri tersebut iaitu medan Bumi Selatan dalam Blok PM301.\n_START_SECTION_\nFasa 1\n_START_PARAGRAPH_\nFasa 1 wang ihsan disampaikan oleh Timbalan Perdana Menteri Malaysia, Tan Sri Muhyiddin Yassin di Machang pada Sabtu , 3 April 2010.\n_START_SECTION_\nFasa 2\n_START_PARAGRAPH_\nJabatan Pelajaran Kelantan menganggarkan seramai 100,000 pelajar layak mendapat wang ihsan."